Indrek Koolmeister

Indrek Koolmeister (sündinud 25. juunil 1949) on Eesti jurist, endine riigikohtunik (halduskolleegium).

Ta lõpetas Tartu Riikliku Ülikooli õigusteaduskonna 1973. aastal ning jätkas samas kõrgkoolis õpinguid, kuni omandas õigusteaduste kandidaadi kraadi 1982. aastal. Aastail 1973–1985 töötas ta Teaduste Akadeemias teadusliku sekretäri ja vanemteadurina, 1985–1990 Tartu Riikliku Ülikooli dotsendi ja kateedrijuhatajana, 1990–1991 Tartu linnavalitsuse ning 1991–1992 Tartu Maja õigusnõunikuna. Alates 2000. aastast on ta Tartu Ülikooli külalisprofessor.

Aastatel 1992–2003 juhtis Koolmeister advokaadibürood Koolmeister ja Ko ning töötas vandeadvokaadina.Luubi all – Praktiliselt väärteomenetlusest, Tallinna Konverentsid, märts 2012 Ta oli teiste hulgas kohtus Andres Bergmanni kaitsja.Bergmanni uus kaitsja kohtus on Indrek Koolmeister, Äripäev, 20. jaanuar 2003

6. mail 2003 nimetas Riigikogu Indrek Koolmeistri Riigikohtu liikmeks. Selle otsuse poolt oli 62 Riigikogu liiget, vastu 18 ja erapooletuks jäi 1 liige. Ta andis ametivande 8. mail 2003.

29. juunil 2018 läks ta pensionile.

Tunnustus
2006 Riigivapi III klassi teenetemärk

Viited

Publikatsioonid
Konfiskeerimine haldussunnivahendina, Juridica, 1999, nr 4, lk 188–192
Haldussund kehtivas õiguses, Juridica, 1998, nr 8, lk 382–389
Protsessiosalised halduskohtumenetluses, Juridica, 1994, nr 2, lk 51–53

Välislingid
Indrek Koolmeister võib SL Õhtulehelt nõuda vale foto eest kahjutasu, 11. september 2000 

Kategooria:Eesti riigikohtunikud
Kategooria:Tartu Ülikooli õigusteaduskonna vilistlased
Kategooria:Riigivapi III klassi teenetemärgi kavalerid
Kategooria:Sündinud 1949